maksimuma, pa čak i prevazilaženje kapaciteta zaštitnih objekata, što je dovelo do značajnih oštećenja, izlivanja i plavljenja naselja. Posebno se izdvaja poplavni događaj na području Petrovca i Svilajnca, koji je izazvao i rušenje brane 'Busur', na reci Busur (leva pritoka Mlave kod Petrovca), prodor vode i plavljenja naselja Kušiljevo u priobalju Bulinjaka kod Svilajnca. Razmere ovih ošetećenja i prisutni rizici od poplava uslovljava značajne sanacione radove na ovim objektima. Nakon poplavnih događaja izvršena je analiza stanja objekata, sa ocenom da su rizici od novih poplava i dalje prisutni i pored blagovremeno izvršenih intervencija. na 37 loklaiteta, za koje se priprema tehnička dokumentacija.

- 3. Mere koje treba preduzeti

Ovi radovi imaju karakter hitnih i moraju se sprovesti u cilju sanacije oštećenja i obezbeđenja potrebnog stepena zaštite poplavljenih područja. Ocenjuje se da bi pri pojavi novih velikih voda, bila moguća nova i veća oštećenja na vodnim objektima, kao i da se zbog smanjene propusne moći mogu desiti izlivanja i na drugim deonicama sa novim štetama. Radove definisane ovim programom trebalo bi započeti najkasnije u septembru 2018. godine, sa kratkim rokovima izvršenja na bujičnim vodotokovima, pre nailaska novog poplavnog talasa i to ne samo na oštećenim lokalitetima, već i na deonicama na kojima su uočene pojave i procesi urušavanja koje mogu prerasti u kritične deonice i lokalitete. Usvojena su tehnička rešenja hitnih sanacionih radova na vodnim objektima za zaštitu od poplava i štetnog dejstva voda (nasipima, obaloutvrdama, regulisanim koritima, protiverozionim objektima, kanalima za odvodnjavanje, branama) koji ne mogu biti samo lokalnog karaktera, već moraju biti usaglašeni sa postojećom ugroženom infrastrukturom i moraju obezbediti potreban stepen zaštite i spremnost za nove poplavne događaje.

- 4. Način i obim sprovođenja mera, kao i kriterijumi za sprovođenje mera

Sanacionim radovima obezbeđuje se: povećana propusna moć korita na širem potezu rečnih deonica uz linijska nadvišenja obala za podizanje stepena zaštite (posebno u zoni mostova i u zoni naselja), sanacija oštećenja zaštitnih vodnih objekata, (brana, nasipa, obaloutvrda, obala i dna regulisanih rečnih korita), protiveroziona zaštita sa objektima za sprečavanje zasipanja rečnih korita na bujičnim pritokama neposredno uzvodno od ugroženih naselja i u zoni vitalne infrastrukture. Javno vodoprivredno preduzeće 'Srbijavode' (u daljem tekstu: JVP 'Srbijavode') pokreću i sprovode postupak javne nabavke i zaključuju ugovor sa izvođačem radova. JVP 'Srbijavode' dužno je da redovno o svim fazama realizacije ovog državnog programa izveštavaju Kancelariju za upravljanje javnim ulaganjima (u daljem tekstu: Kancelarija), u skladu sa ugovorom kojim se uređuju prava i obaveze u realizaciji ovog državnog programa, zaključenim između Kancelarije i JVP 'Srbijavode'. Rokovi za završetak sanacionih radova uslovljeni su meteorološkim i hidrološkim uslovima za izvođenje radova na terenu i očekuje se da budu izvedeni najkasnije do kraja 2019. godine. JVP 'Srbijavode' dostavlja Kancelariji, radi plaćanja, potpisan i overen zahtev za plaćanje sa dokumentacijom o realizaciji ugovora (privremene i okončanu situaciju, fakture, bankarske garancije i drugo) i izveštajem stručnog nadzora. Pregled hitnih sanacionih radova koji će se izvršiti na oštećenim vodnim objektima dat je u Prilogu.